《寄王光禄》
明代·邓渼

荷巾蕙带日倘佯，犹忆先朝尚食忙。
万石家风承内史，一门叔父有中郎。
歌徵桃叶双鬟艳，酒布兰生百味香。
重恐干旄烦守相，扶筇多在果园坊。

作者简介：（1569—?）明江西新城人，字远游。万历二十六年进士。授浦江知县，官至顺天巡抚。天启时，忤魏忠贤，谪戍贵州。崇祯初赦还卒。有《留夷馆集》、《南中集》、《红泉集》。